**SIA “Liepājas RAS”**

**2021.gada pārskats**  **(Vadības ziņojums un finanšu pārskats) un revidenta ziņojums**

SATURS

Vispārīga informācija par Sabiedrību 3

Vadības ziņojums 4-5

Finanšu pārskats

 Bilance 6-7

 Peļņas vai zaudējumu aprēķins 8

 Naudas plūsmas pārskats 9

 Pašu kapitāla pārskats 10

 Pielikums 11-17

# Informācija par Sabiedrību

|  |  |
| --- | --- |
| Sabiedrības nosaukums  | Liepājas RAS SIA  |
| NACE kods  | 3821 Atkritumu apsaimniekošana un izvietošana  |
|  Sabiedrības juridiskais statuss  |  Sabiedrība ar ierobežotu atbildību  |
|   |   |
| Reģistrācijas numurs, vieta un datums  | 210302309, Liepāja, 2000. gada 24. februārī Veikta pārreģistrācija Komercreģistrā 2005. gada 12. janvārī ar vienoto reģistrācijas numuru 4210 302 3090  |
|   |   |
| Adrese  | „Ķīvītes” , Grobiņas pagasts, Dienvidkurzemes novads, LV-3430 Latvija  |
|   |   |
| Dalībnieki  | Liepājas valstspilsētas pašvaldība (65.85%) Rožu ielā 6, Liepāja, LV-3401, Latvija  RAS 30 SIA (30.86%) Graudu ielā 27, Liepāja, LV-3401, Latvija  Dienvidkurzemes novada pašvaldība (3.29%) Lielā iela 76, Grobiņa, LV-3430   |
|   |   |
| Dalībnieku pārstāvji  | Mārtiņš Ābols-Liepājas valstspilsētas pašvaldība Indulis Ozoliņš –RAS 30 SIA Uldis Vārna – Dienvidkurzemes novada pašvaldība  |
|   |   |
| Valdes locekļu vārdi, uzvārdi, ieņemamie amati  | Normunds Niedols – Valdes loceklis  |
|   |   |
| Pārskata gads  | 01.01.2021 - 31.12.2021. |
|   |   |
| Revidenta un atbildīgā zvērinātā revidenta vārdsun adrese  | SIA “L.G.B.” LZRA licences Nr. 133 Gustava Zemgala gatve 64-6, Rīga, LV-1039 Atbildīgais zvērināts revidents: Jānis Laufmanis, LZRA Sert.Nr.132   |
| Finanšu pārskata gadā lietotā naudas vienība  | EUR  |
|   |   |

**Vadības ziņojums**

Darbības veids

SIA “Liepājas RAS” (turpmāk – Sabiedrība) tika izveidota ar mērķi realizēt Sabiedrības dibinātāju intereses un uzdevumus atkritumu apsaimniekošanas un vides aizsardzības jomā, kā arī citās komercdarbības jomās.

Sabiedrība apsaimnieko Liepājas reģionālo sadzīves atkritumu poligonu Grobiņas pagasta “Ķīvītēs”, iegūst poligona gāzi, ražo elektroenerģiju un siltumenerģiju, koordinē un realizē Liepājas reģiona Atkritumu apsaimniekošanas plāna izpildi, konsultē, veic vides izglītības pasākumus, popularizē videi draudzīgu un atbildīgu domāšanu un dzīvesveidu, gatavo un realizē reģiona projektus vides aizsardzības un citās jomās.

Sabiedrība apsaimnieko arī rekultivēto Liepājas pilsētas izgāztuvi “Šķēde”.

Sabiedrības darbība pārskata periodā

Sabiedrības ienākumi pārskata periodā ir EUR 3 692 682. Pārskata perioda peļņa ir EUR 241 859.

Salīdzinājumā ar iepriekšējo periodu, palielinājušies ienākumi no atkritumu pieņemšanas un elektroenerģijas realizācijas.

Ar 2021. gada 1. janvāri atbilstoši Dabas resursu likumā noteiktam, nodokļa likme par atkritumu apglabāšanu ir 65 EUR/t. Sabiedrisko pakalpojumu regulēšanas komisija ar 2020.gada 17. decembra lēmumu Nr.172 ir noteikusi maksu par sadzīves atkritumu apglabāšanu 60,67 EUR/t - no 2021.gada 1.janvāra līdz jauna tarifa spēkā stāšanās brīdim.

Sabiedrība turpina savu interešu aizstāvību, izmantojot sabiedriskās organizācijas: Latvijas atkritumu saimniecības uzņēmumu asociācija (LASUA), Latvijas atkritumu saimniecības asociācija (LASA), Latvijas biogāzes asociācija.

Lai nodrošinātu kvalitatīvu atkritumu apsaimniekošanas pakalpojumu, Sabiedrības valdes loceklis vada Liepājas pilsētas domes izveidoto Atkritumu apsaimniekošanas konsultatīvo darba grupu.

Atbilstoši pašvaldību pilnvarojumiem, Sabiedrība turpina veikt atkritumu tilpuma masas mērījumus.

Jaunā reģionālā atkritumu apsaimniekošanas plāna izstrādes kontekstā Sabiedrība 1) īstenoja divas publiskas diskusijas ar ietekmes pusēm (iedzīvotāji, atkritumu operatori, pašvaldību pārstāvji u.c.). – 13.04.2021. par Liepājas reģionālā atkritumu apsaimniekošanas plāna 2014.-2020. gadam ietvaros paveikto, un 29.06.2021. konkretizējot jaunā atkritumu apsaimniekošanas plāna pamatprincipus, galvenos virzienus un veicamās darbības, 2) noorganizēja tikšanos 17.09.2021. ar Liepājas atkritumu apsaimniekošanas reģiona pašvaldību pārstāvjiem, 3) izstrādāja prasības iepirkumam "Dienvidkurzemes reģionālā atkritumu apsaimniekošanas plāna un saistīto dokumentu izstrādi" (LRAS 2022/1), ko plānots izsludināt 2022.gada sākumā.

Sabiedrība ieguva vairākus novērtējumus: 1) Sabiedrības integrācijas fonds piešķīra statusu “Ģimenei draudzīga darbavieta”, 2) Korporatīvās atbildības un institūta organizētā Ilgtspējas indeksā, kurā Sabiedrība piedalās kopš 2013. gada, šogad ieguva augstāko iespējamo novērtējumu – Platīna kategoriju, savukārt 3) Valsts darba inspekcija pasniedza atzinības rakstu par ergonomiskiem uzlabojumiem darba vidē (piedaloties labas prakses novērtējumā “Zelta ķivere 2021”).

Sabiedrība pievienojās labas gribas memorandam par dažādības veicināšanu organizācijā <https://www.dazadiba.lv/memorands/> , kā arī veica dažādības vadības pašnovērtējumu “Dažādības ķiploks”.

Lai veicinātu sabiedrības izpratni par vecuma diskriminācijas aspektu, valde piedalījās projektā “Dažādības veicināšana” (9.1.4.4./16/I/001), kuru darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” ietvaros īstenoja Sabiedrības integrācijas fonds sadarbībā ar Pilsonības un migrācijas lietu pārvaldi un Nodrošinājuma valsts aģentūru.

Īstenojot atklātu un caurspīdīgu pārvaldību, Sabiedrība nodrošināja ne tikai aktuālās publiskojamās informācijas pieejamību savā interneta vietnē <https://liepajasras.lv/uznemums/publiskojama-informacija/> , bet arī veica nefinanšu ziņošanu par aizvadīto periodu papīra, elektroniskā un video formātā <https://liepajasras.lv/strategija-notikumi-lv/sia-liepajas-ras-ilgtspejas-parskats-par-2020-gadu-video-formata/> .

Atbilstoši situācijai COVID-19 apstākļos, Sabiedrība organizēja darbu tā, lai nepārtraukti tiktu sniegts kvalitatīvs pakalpojums.

Pārskata periodā pārsertificēta Energopārvaldības sistēma, un tā atzīta par atbilstošu starptautiskajam standartam ISO 50 001:2018.

Turpinot iesaistīt un izglītot reģiona iedzīvotājus, Sabiedrība īstenoja konkursu skolēnu mērķauditorijai “Štepseles ceļojums komikss”, kā arī ikgadējo vasaras akciju “Šķiro! Brauc! Laimē!”

Sabiedrība paziņoja par sadzīves atkritumu apglabāšanas krātuves II kārtas izbūves poligonā “Ķīvītes” ietekmes uz vidi novērtējuma uzsākšanu un sākotnējo sabiedrisko apspriešanu, kas norisinājās laika posmā no 19.06.2021. – 01.07.2021. ar sabiedriskās apspriešanas sanāksmi 01.07.2021. Savukārt, 21.07.2021. no Vides pārraudzības valsts biroja saņēma programmu Nr. 5-03/8 ietekmes uz vidi novērtējumam sadzīves atkritumu apglabāšanas krātuves II kārtas izbūvei. Iepirkuma rezultātā 08.10.2021. noslēgts līgums ar SIA “Geo Consultants”.

Sabiedrība īstenoja pasākumus siltumenerģijas lietderīgai izmantošanai, lai izpildītu LR MK noteikumu Nr.560 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” prasības.

Galvenie riski un neskaidrie apstākļi

Galvenie riski, kas varētu ietekmēt Sabiedrības finansiālo stāvokli un darbību, saistīti ar:

* pircēju un pasūtītāju parādiem;
* atkritumu sastāva izmaiņām;
* iespējamām obligātā atjaunojamās elektroenerģijas iepirkuma komponentes izmaiņām;
* ārkārtējās situācijas stāvokli valstī un tā ietekmi uz Sabiedrību, iedzīvotājiem, tautsaimniecību un ekonomiku;
* atkritumu apsaimniekošanas reģionu robežu noteikšanu.

Nākotnes izredzes un turpmākā attīstība

Sabiedrība aicina investorus/nomniekus infrastruktūras izmantošanā, kā arī meklē iespējas, sadarbības partnerus un finansējumu sekojošu ideju realizācijai:

* reģiona iedzīvotāju izglītošanas jomā;
* siltumenerģijas izmantošanā;
* infiltrāta koncentrāta utilizācijā;
* bioloģiski noārdāmo atkritumu pārstrādē.

\_\_\_\_\_\_\_\_\_\_\_\_\_\_\_

Normunds Niedols

Valdes loceklis

Grobiņas pagasts, Dienvidkurzemes novads

2022. gada 31. marts

FINANŠU PĀRSKATS

1.BILANCE

|  |  |  |  |
| --- | --- | --- | --- |
|  |  | **2021.gada** | **2020.gada** |
|  |  | **31. decembris** | **31. decembris** |
|  | pielikums |  |  |
| **AKTĪVS** |  | **6 926 180** | **6 791 866** |
| **ILGTERMIŅA IEGULDĪJUMI** |  | **5 412 705** | **5 679 363** |
| **II. PAMATLĪDZEKĻI** | 5.4.1. | **5 386 646** | **5 658 848** |
| 1. Nekustamie īpašumi | 5.4.1. | 2 528 120 | 2 684 718 |
| a) zemesgabali, ēkas un inženierbūves | 5.4.1. | 2 528 120 | 2 684 718 |
| 6. Pārējie pamatlīdzekļi un inventārs | 5.4.1. | 2 771 883 | 2 974 130 |
| 7. Pamatlīdzekļu izveidošana un nepabeigto celtniecības oblektu izmaksas | 5.4.1. | 86 643 | - |
| **III. ILGTERMIŅA FINANŠU IEGULDĪJUMI** |  | **26 059** | **20 515** |
| 6. Pārējie aizdevumi un citi ilgtermiņa debitori | 5.4.2. | 26 059 | 20 515 |
| **APGROZĀMIE LĪDZEKĻI** |  | **1 513 475** | **1 112 503** |
| **I.KRĀJUMI** | 5.5. | **21 884** | **16 146** |
| 1. Izejvielas, pamatmateriāli un palīgmateriāli | 5.5. | 21 884 | 16 146 |
| **II. Debitori** |  | **421 466** | **456 368** |
| 1. Pircēju un pasūtītāju parādi | 5.6. | 399 898 | 434 65 |
| 4. Citi debitori |  | 9 090 | 9 662 |
| 7. Nākamo periodu izmaksas |  | 12 478 | 12 041 |
| IV. NAUDA |  | 1 070 125 | 639 989 |

|  |  |  |  |
| --- | --- | --- | --- |
|  |  | **2021.gada** | **2020.gada** |
|  | **31. decembris** | **31. decembris** |
|  | pielikums |  |  |
| **PASĪVS** |  | **6 926 180** | **6 791 866** |
| **PAŠU KAPITĀLS** |  | **2 738 154** | **2 505 166** |
| 1. Akciju vai daļu kapitāls (pamatkapitāls) | 5.7.1. | 920 881 | 920 881 |
| 6.Iepriekšējo gadu nesadalītā peļņa vai nesegtie zaudējumi | 5.8. | 1 575 414 | 1 495 582 |
| **7.**Pārskata gada peļņa vai zaudējumi | 5.9.1. | 241 859 | 88 703 |
| **UZKRĀJUMI** | 5.9.2. | **911 739** | **688 708** |
| 3. Citi uzkrājumi |  | 911 739 | 688 708 |
| **ILGTERMIŅA KREDITORI** |  | **2 477 560** | **2 836 047** |
| 13. Nākamo periodu ieņēmumi |  | 2 477 560 | 2 836 047 |
| **ĪSTERMIŅA KREDITORI** |  | **798 727**  | **761 945** |
| 3. Aizņēmumi no kredītiestādēm |  | 0 | 101 866 |
| 6. Parādi piegādātājiem un darbuzņēmējiem |  | 170 391 | 71 834 |
| 10.Nodokļi un valsts sociālās apdrošināšanas obligātās iemaksas |  | 245 561 | 203 765 |
| 11.Pārējie kreditori |  | 2 014 | 4 182 |
| 12.Nākamo periodu ieņēmumi |  | 358 488 | 358 488 |
| 14. Uzkrātās saistības |  | 22 273 | 21 810 |

2.PEĻŅAS VAI ZAUDĒJUMU APRĒĶINS

|  |  |  |  |
| --- | --- | --- | --- |
|  |  | **2021. gads** | **2020.gads** |
|  | pielikums |  |  |
| **1.**Neto apgrozījums |  | **3 169 288** | **2 879 185** |
| b) no citiem pamatdarbības veidiem | 5.10.1. | 3 169 288 | 2 879 185 |
| **2.**Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas |  | 3 095 860 | 3 260 371 |
| **3.Bruto peļņa vai zaudējumi** |  | **73 428** | **-381 186** |
| 4.Pārdošanas izmaksas |  | 29 377 | 18 121 |
| 5.Administrācijas izmaksas |  | 317 429 | 325 965 |
| 6.Pārējie saimnieciskās darbības ieņēmumi |  | 523 394 | 802 963 |
| 10. Pārējie procentu ieņēmumi un tamlīdzīgi ieņēmumi |  | **944** | **17 607** |
| b) no citām personām |  | 944 | 17 607 |
| 12. Procentu maksājumi un tamlīdzīgas izmaksas |  | **9 101** | **6 595** |
| b) citām personām |  | 9 101 | 6 595 |
| **13. Peļņa vai zaudējumi pirms uzņēmuma ienākuma nodokļa** |  | **241 859** | **88 703** |
| **15. Peļņa vai zaudējumi pēc uzņēmuma ienākuma nodokļa aprēķināšanas** |  | **241 859** | **88 703** |
| **18. Pārskata gada peļņa vai zaudējumi** |  | **241 859** | **88 703** |

3.NAUDAS PLŪSMAS PĀRSKATS

|  |  |  |
| --- | --- | --- |
|  | **2021.gads** | **2020.gads** |
| **I. Pamatdarbības naudas plūsma** |  |  |
| **1. Peļņa vai zaudējumi pirms uzņēmumu ienākuma nodokļa.** | **241 859** | **88 703** |
| Korekcijas: |  |  |
| a) pamatlīdzekļu vērtības samazinājuma korekcijas, | 530 952 | 859 317 |
| c) uzkrājumu veidošana (izņemot uzkrājumus nedrošiem parādiem), | 223 031 | 7 476 |
| d) peļņa vai zaudējumi no ārvalstu valūtu kursu svārstībām, | 6 119 | 12 078 |
| g) pārējie procentu ieņēmumi un tamlīdzīgi ieņēmumi |  |  |
| h) ilgtermiņa un īstermiņa finanšu ieguldījumu vērtības samazinājuma korekcijas, | -12 941 |  |
| i) procentu maksājumi un tamlīdzīgas izmaksas. | 1 335 | 5 143 |
| **2. Peļņa vai zaudējumi pirms apgrozāmo līdzekļu un īstermiņa kreditoru atlikumu izmaiņu ietekmes korekcijām.** | **999 353** | **972 717** |
| Korekcijas: |  |  |
| a) debitoru parādu atlikumu pieaugums vai samazinājums, | 29 357 | 12 703 |
| b) krājumu atlikumu pieaugums vai samazinājums, | -5 738 | -63 |
| c) piegādātājiem, darbuzņēmējiem un pārējiem kreditoriem maksājamo parādu atlikumu pieaugu | -219 839 | -451 141 |
| **3. Bruto pamatdarbības naudas plūsma.** | **794 135** | **534 216** |
| 4. Izdevumi procentu maksājumiem. | -1 335 | -5 143 |
| **6. Pamatdarbības neto naudas plūsma.** | **792 800** | **529 073** |
| **II. Ieguldīšanas darbības naudas plūsma** |  |  |
| 3. Pamatlīdzekļu un nemateriālo ieguldījumu iegāde. | -258 750 | -75 211 |
| 4. Ieņēmumi no pamatlīdzekļu un nemateriālo ieguldījumu pārdošanas. | 12 941 |  |
| **9. Ieguldīšanas darbības neto naudas plūsma.** | **-245 809** | **-75 211** |
| **III. Finansēšanas darbības naudas plūsma** |  |  |
| 4. Izdevumi aizņēmumu atmaksāšanai. | -101 866 | -120 673 |
| 6. Izmaksātās dividendes. | -8 870 | -3 699 |
| **7. Finansēšanas darbības neto naudas plūsma.** | **-110 736** | **-124 372** |
| IV. Ārvalstu valūtu kursu svārstību rezultāts | -6 119 | - |
| **V. Pārskata gada neto naudas plūsma** | **430 136** | **329 490** |
| **VI. Naudas un tās ekvivalentu atlikums pārskata gada sākumā** | **639 989** | **310 499** |
| **VII. Naudas un tās ekvivalentu atlikums pārskata gada beigās** | **1 070 125** | **639 989** |

4.PAŠU KAPITĀLA PĀRSKATS

|  |  |  |
| --- | --- | --- |
|  | **2021.gada** | **2020.gada** |
|  | **31.decembris** | **31.decembris** |
|  |  |  |
| **I. Akciju vai daļu kapitāls (pamatkapitāls)** |  |  |
| 1. Iepriekšējā gada bilancē norādītā summa. | 920 881 | 920 881 |
| **4. Pārskata gada bilancē norādītā summa perioda beigās.** | **920 881** | **920 881** |
| **VI. Nesadalītā peļņa** |  |  |
| 1. Iepriekšējā gada bilancē norādītā summa. | 1 575 414 | 1 495 582 |
| 3. Nesadalītās peļņas palielinājums/samazinājums. | 241 859 | 88 703 |
| **4. Pārskata gada bilancē norādītā summa perioda beigās.** | **1 817 273** | **1 584 285** |
| **VII. Pašu kapitāls** |  |  |
| **1. Iepriekšējā gada bilancē norādītā summa.** | **2 505 166** | **2 420 161** |
| **3. Pārskata gada bilancē norādītā summa perioda beigās.** | **2 738 154** | **2 505 166** |

5.PIELIKUMS

5.1.Finanšu pārskata sagatavošanas vispārīgie principi.

Bilance sagatavota pamatojoties uz “Gada pārskatu un konsolidēto gada pārskatu likumā” noteikto shēmu.

Peļņas vai zaudējumu aprēķins sagatavots pamatojoties uz shēmu vertikālā formā (klasificēta pēc izdevumu funkcijas).

Naudas plūsmas pārskats sagatavots ar netiešo metodi.

Pašu kapitāla izmaiņu pārskats sagatavots pamatojoties uz Gada pārskatu un konsolidēto gada pārskatu likumā noteikto shēmu.

Peļņas vai zaudējumu aprēķina, kā arī naudas plūsmas pārskata sagatavošanai izmantotās shēmas nav mainītas salīdzinājumā ar iepriekšējo pārskata gadu.

Sagatavojot bilanci, peļņas vai zaudējumu aprēķinu, naudas plūsmas pārskatu un pašu kapitāla izmaiņu pārskatu, katram postenim norādīti attiecīgo kārtējā pārskata gada un arī iepriekšējā pārskata gada skaitļi.

Finanšu pārskats sagatavots saprotami un atbilstoši likumam "Par grāmatvedību", likumam “Gada pārskatu un konsolidēto gada pārskatu likumam” un citiem grāmatvedību un gada pārskatus reglamentējošiem normatīvajiem aktiem. Finanšu pārskats sniedz patiesu un skaidru priekšstatu par sabiedrības līdzekļiem (aktīviem), saistībām, finansiālo stāvokli un peļņu vai zaudējumiem un par naudas plūsmu.

5.2.Grāmatvedības politikas atbilstība pieņēmumam, ka sabiedrība darbosies turpmāk. Finanšu pārskats sagatavots atbilstoši šādiem vispārīgajiem principiem:

Tiek pieņemts, ka sabiedrība darbosies arī turpmāk (darbības turpināšanas princips);

Izmantota tā paša grāmatvedības politika un novērtēšanas metodes, kuras izmantotas iepriekšējā pārskata gadā; Finanšu pārskatā posteņi atzīsti un novērtēti, izmantojot piesardzības principu, jo īpaši ievērojot šādus nosacījumus:

-finanšu pārskatā iekļauta tikai līdz bilances datumam iegūto peļņu,

-ņemtas vērā visas saistības, kā arī paredzamās riska summas un zaudējumi, kas radušies pārskata gadā vai iepriekšējos gados, arī tad, ja tie kļuvuši zināmi laikposmā starp bilances datumu un dienu, kad gada pārskats parakstīts;

-aprēķinātas un ņemtas vērā visas aktīvu vērtības samazināšanās un nolietojuma summas neatkarīgi no tā, vai pārskata gads tiek noslēgts ar peļņu vai zaudējumiem;

Bilances un peļņas vai zaudējumu aprēķina posteņos summas norādītas pēc uzkrāšanas principa, proti, ieņēmumi un izdevumi norādīti, ņemot vērā to rašanās laiku, nevis naudas saņemšanas vai izdošanas laiku. Ar pārskata gadu saistītie

ieņēmumi un izdevumi norādīti neatkarīgi no maksājuma vai rēķina saņemšanas datuma;

Izmaksas saskaņotas ar ieņēmumiem attiecīgajos pārskata periodos;

Katra pārskata gada sākumā attiecīgajos bilances posteņos norādītās summas (sākuma atlikumi) atbilst tajos pašos

bilances posteņos norādītajām summām iepriekšējā pārskata gada beigās (beigu atlikumi);

Bilances aktīva un pasīva posteņi novērtēti atsevišķi;

Jebkāds ieskaits starp bilances aktīva un pasīva posteņiem vai peļņas vai zaudējumu aprēķina ieņēmumu un izdevumu posteņiem netiek piemērots;

Bilances un peļņas vai zaudējumu aprēķina posteņos summas norādītas, ņemot vērā saimniecisko darījumu saturu un būtību, nevis tikai juridisko formu;

5.3.Grāmatvedības vispārīgā politika.

Sabiedrība dokumentē un grāmatvedībā konsekventi ievēro grāmatvedības politiku.

Grāmatvedības politika izvēlēta, ievērojot šādus nosacījumus:

-grāmatvedības politika atbilst likumā noteiktajai prasībai, ka finanšu pārskatam jāsniedz patiess un skaidrs priekšstats par sabiedrības līdzekļiem (aktīviem), saistībām, finansiālo stāvokli, peļņu vai zaudējumiem un par naudas plūsmu. -grāmatvedības politika nav pretrunā ar grāmatvedību un gada pārskatus reglamentējošajiem, kā arī citiem normatīvajiem aktiem par attiecīgo saimniecisko darījumu, faktu, notikumu vai finanšu pārskata posteņu atspoguļošanu, uzskaiti un novērtēšanu.

Sabiedrība maina grāmatvedības politiku tikai tad, ja: -ir mainījies normatīvais regulējums;

-saistībā ar apstākļu maiņu līdzšinējās grāmatvedības politikas piemērošana vairs neatbilst likuma prasībai par patiesu un skaidru priekšstatu;

-grāmatvedības politikas maiņa nodrošina ticamu un atbilstošāku informāciju par attiecīgo saimniecisko darījumu, faktu un notikumu vai apstākļu ietekmi uz sabiedrības finansiālo stāvokli, peļņu vai zaudējumiem un naudas plūsmu.

Grāmatvedības aplēse un tās maiņa.

Sabiedrība veic grāmatvedības aplēsi pamatlīdzekļu nolietojuma summas un uzkrājumu summas novērtēšanai, un citos izdevumu vai ieņēmumu veidu summu novērtēšanai, kā arī citos gadījumos, kad šāda aplēse nepieciešama, lai novērtētu pārskata gada peļņas vai zaudējumu aprēķinā vai bilancē iekļaujamas summas lielumu. Sabiedrība maina grāmatvedības aplēsi, ja turpmāku notikumu ietekmē mainās apstākļi, kas bija par pamatu līdzšinējai aplēsei, vai ir iegūta jauna informācija.

Finansiālā atbalsta (finanšu palīdzības) novērtēšana un norādīšana.

 No valsts, pašvaldības, ārvalsts, Eiropas Savienības, citas starptautiskas organizācijas un institūcijas saņemtu finanšu palīdzību, kas izpaužas kā tiešais naudas maksājums, norādīti bilances postenī "Nākamo periodu ieņēmumi" attiecīgi ilgtermiņa vai īstermiņa kreditoru sastāvā, ja saskaņā ar vismaz vienu no šīs finanšu palīdzības devēja noteiktajiem nosacījumiem:

-nauda paredzēta ilgtermiņa ieguldījumu objekta iegādei, izveidošanai vai būvniecībai;

-nauda tiks izlietota tikai nākamajā pārskata gadā (tā paredzēta noteiktu nākamā pārskata gada kārtējo izdevumu segšanai vai funkciju izpildes nodrošināšanai);

-ja nosacījums netiks izpildīts, nauda nākamajos gados būs jāatmaksā.

Bilances postenī "Nākamo periodu ieņēmumi" norādīts arī saskaņā ar apstiprināto finansēšanas kārtību – Eiropas Savienības finansējums, kas izpaužas kā izdevumu atmaksa pēc ilgtermiņa ieguldījumu objekta iegādes, izveidošanas vai būvniecības projekta pabeigšanas vai pakāpeniski ilgtermiņa projekta īstenošanas gaitā, – pamatojoties uz iesniegtajiem finansējuma atmaksas pieprasījumiem atbilstoši saņemtajām summām.

Bilances postenī "Nākamo periodu ieņēmumi" norādītās saņemtās finanšu palīdzības vai citā veidā saņemtā finansiālā atbalsta summas tiek iekļautas attiecīgo pārskata gadu ieņēmumos.

Pārskata gada ieņēmumos iekļautās summas norādītas peļņas vai zaudējumu aprēķina postenī "Pārējie saimnieciskās darbības ieņēmumi".

Ja kreditors pilnībā atsakās no sava prasījuma vai atsakās no sava prasījuma noteiktas daļas (turpmāk – kreditora parāda samazināšana) un kreditora parāda samazinājuma summa nav saistīta ar kreditora mērķi šo summu ieguldīt sabiedrības pamatkapitālā, pretī saņemot attiecīgu jaunu daļu skaitu, tad kreditora parāda samazinājums tiek uzskatīts kā dāvinājums un tas atzīsts kā ieņēmumi peļņas vai zaudējumu aprēķinā attiecīgajā pārskata gadā.

5.4.Ilgtermiņa ieguldījumi.

5.4.1.Pamatlīdzekļi.

Par pamatlīdzekļu objektu (turpmāk – pamatlīdzeklis) uzskata katru atsevišķu kustamu vai nekustamu ķermenisku lietu (turpmāk – lieta).

Pamatlīdzekļu atzīšanas nosacījumi:

-pamatlīdzekli atzīst tajā datumā, kurā tā ir pārņēmusi visus ar īpašuma tiesībām vai finanšu nomas līgumā paredzētajām tiesībām saistītos riskus un tiesības uz varbūtējiem ieguvumiem no attiecīgās lietas vai lietu kopuma, ja šajā datumā sabiedrībai ir iespējams noteikt pamatlīdzekļa sākotnējo vērtību. Nekustamā īpašuma objektu atzīst par pamatlīdzekli pirms tā ierakstīšanas zemesgrāmatā;

-ja tajā datumā, kurā sabiedrība ir kļuvusi par attiecīgās lietas vai lietu kopuma īpašnieci vai nomnieci saskaņā ar finanšu nomu, tai nav iespējams noteikt pamatlīdzekļa sākotnējo vērtību, sabiedrība pamatlīdzekli atzīst vēlāk – tajā datumā, kad tai ir iespējams noteikt pamatlīdzekļa sākotnējo vērtību.

Pamatlīdzekļi bilancē norādīti neto vērtībā, kura aprēķināta, no pamatlīdzekļa sākotnējās vērtības vai citas uzskaites vērtības, ar kuru pēc sākotnējās vērtības noteikšanas aizstāj šo vērtību (turpmāk – pamatlīdzekļa uzskaites vērtība), atskaitot nolietojumu, kuru aprēķina no datuma, kad pamatlīdzekli sāka izmantot paredzētajiem mērķiem, līdz bilances datumam (ieskaitot veiktās korekcijas) (turpmāk – uzkrātais nolietojums), un visus veiktos vērtības norakstījumus (piemēram, zaudējumi no vērtības samazināšanās).

Pamatlīdzekļi pieņemti grāmatvedības uzskaitē atbilstoši tā sākotnējai vērtībai – iegādes izmaksām vai ražošanas pašizmaksai, vai īpašos gadījumos citai vērtībai, ko var ticami noteikt.

Pamatlīdzekļa uzturēšanai izlietotās rezerves daļas un palīgmateriāli norakstīti izdevumos tajā pārskata gadā, kurā tie izlietoti. Tādu pamatlīdzekļu sākotnējo vērtību, kura lietderīgās lietošanas laiks ir ierobežots, pakāpeniski noraksta izdevumos.

Pamatlīdzekļu sākotnējo vai citu uzskaites vērtību pakāpeniski noraksta tā lietderīgās lietošanas laikā, izmantojot atbilstošu pamatlīdzekļu nolietojuma aprēķināšanas metodi.

Ilgtermiņa ieguldījumu objekta ar ierobežotu lietderīgās lietošanas laiku iegādes izmaksas vai ražošanas pašizmaksu (turpmāk — sākotnējā vērtība), vai pārvērtēšanā noteikto vērtību (ja tāda ir) pakāpeniski samazina šim objektam paredzētajā lietderīgās lietošanas laikā, no tās atskaitot vērtības samazinājuma korekcijas, kuras aprēķinātas, lai veiktu pakāpenisku šā objekta vērtības norakstīšanu (pamatlīdzekļu objektam — ikgadējo nolietojuma aprēķināšanu, nemateriālo ieguldījumu objektam — ikgadējo vērtības norakstīšanu) tam paredzētajā lietderīgās lietošanas laikā. Zemesgabala lietderīgās lietošanas laiks nav ierobežots, tādēļ tā sākotnējo vērtību nedrīkst pakļaut iepriekš minētajām vērtības samazinājuma korekcijām.

Par pamatlīdzekļu lietderīgās lietošanas laiku pieņemts laikposms (gados), kurā sabiedrība plāno izmantot šo pamatlīdzekli, ņemot vērā paredzēto lietošanas intensitāti, fizisko nolietošanos, tehnisko novecošanos un likumiskos (juridiskos) pamatlīdzekļa lietošanas ierobežojumus, vai kurā var sasniegt attiecīgo vienību.

Pamatlīdzekļa nolietojums sākts aprēķināt tad, kad pamatlīdzekli iespējams izmantot paredzētajiem mērķiem. Pamatlīdzeklim ar neierobežotu lietderīgās lietošanas laiku (piemēram, zemesgabalam) un pamatlīdzeklim, kuram nevar noteikt lietderīgās lietošanas laiku (piemēram, mākslas priekšmetam), ikgadējo nolietojumu neaprēķina.

Pamatlīdzekli izslēdz no grāmatvedības uzskaites, kad tas:

-atsavināts (pārdots vai apmainīts, nodots finanšu nomā, ziedots vai dāvināts, ieguldīts citas kapitālsabiedrības kapitālā);

-likvidēts, jo no tā lietošanas vai atsavināšanas nākotnē vairs netiek gaidīti saimnieciskie labumi (arī zādzības vai avārijas rezultātā).

|  |  |  |  |
| --- | --- | --- | --- |
| Pamatlīdzekļi | Zemes gabali, ēkas būves | Pārējie pamatlīdzekļi un inventārs | Pamatlīdzekļu izveidošana un nepabeigto celtniecības objektu izmaksas |
|  |  |  |  |
| Iegādes izmaksas (pašizmaksa, patiesā vērtība) pārskata gada sākumā | 9 181 778 | 7 895 915 | - |
| Vērtības palielinājumi |  | 172 107 | 86 643 |
| Atsavināšana vai likvidācija pārskata gadā, |  | -3 931 |  |
| Pārvietošana uz citu posteni pārskata gadā |  |  |  |
| Iegādes izmaksas (pašizmaksa, patiesā vērtība) pārskata gada beigās | 9 181 778 | 8 064 091 |  |
| Vērtības samazinājuma korekciju kopsumma pārskata gada sākumā | 6 497 060 | 4 921 785 |  |
| Pārskata gadā aprēķinātās vērtības samazinājuma korekcijas, | 156 598 | 374 354 |  |
| Vērtības samazinājuma korekciju kopsumma (atsavināšana, likvidācija vai pārvietošana) |   | -3 931 |  |
| Vērtības samazinājuma korekciju kopsumma pārskata gada beigās | 6 653 658 | 5 292 208 | 86 643 |

5.4.2. pārējie aizdevumi un citi ilgtermiņa debitori

Sabiedrības veiktie maksājumi poligona slēgšanai, kuri tiks saņemti lai segtu poligona slēgšanas izmaksas.

|  |  |
| --- | --- |
|  Ilgtermiņa finanšu ieguldījumi | Pārējie aizdevumi un citi ilgtermiņa debitori |
|  |
| Iegādes izmaksas (pašizmaksa, patiesā vērtība) pārskata gada sākumā | 20 515 |
| Vērtības palielinājumi | 5 544 |
| Iegādes izmaksas (pašizmaksa, patiesā vērtība) pārskata gada beigās | 26 059 |

5.5.Krājumi.

Krājumu uzskaites un novērtēšanas metodes un kārtība.

Krājumi sākotnēji novērtēti atbilstoši iegādes izmaksām vai ražošanas pašizmaksai (turpmāk - arī krājumu sākotnējā vērtība). Krājumu iegādes izmaksās iekļautas preces vai pakalpojuma pirkšanas cenās (atskaitot saņemtās atlaides), kurai pieskaitīti ar pirkumu saistītie papildu izdevumi, ja tādi ir. Krājumu ražošanas pašizmaksās iekļautas izejvielu, pamatmateriālu un palīgmateriālu iegādes izmaksas un citi izdevumi: transportēšanas, pārkraušanas vai citas izmaksas, kas tieši saistītas ar attiecīgo krājumu vienību ražošanu vai izgatavošanu.

Krājumu izlietojuma un atlikumu iegādes izmaksu vai ražošanas pašizmaksas noteikšanai izmantota vidējo svērto cenu metode metode "Pirmais iekšā - pirmais ārā" (FIFO).

Krājumu atlikumu vērtība koriģēta, lai tie bilances datumā būtu novērtēti atbilstoši iegādes izmaksām vai ražošanas pašizmaksai, vai zemākajām tirgus cenām bilances datumā atkarībā no tā, kurš no šiem rādītājiem ir zemāks, vai īpašos gadījumos - citai zemākajai vērtībai.

5.6.Debitori.

Debitoru un kreditoru parādu atlikumi bilancē norādīti atbilstoši attaisnojuma dokumentiem un ierakstiem sabiedrības grāmatvedības reģistros un saskaņo (salīdzina) ar attiecīgajiem debitoriem un kreditoriem, veicot savstarpējo atlikumu salīdzināšanu bilances datumā. Strīda gadījumos debitoru un kreditoru parādu atlikumus bilancē norāda atbilstoši sabiedrības grāmatvedības datiem.

Ja radušās šaubas par pārskata gadā vai iepriekšējos pārskata gados atzīta debitoru parāda atgūšanu, kārtējā pārskata gadā apšaubāmās summas apmērā veidoti uzkrājumi nedrošiem parādiem, vienlaikus iekļaujot attiecīgo summu kā izmaksas peļņas vai zaudējumu aprēķinā.

Parādu uzskata par nedrošu ja parāds noteiktajā termiņā, kā arī pēc atgādinājuma saņemšanas nav samaksāts, ja parādnieks ir apstrīdējis parāda piedziņas tiesības, kā arī citos gadījumos.

Debitoru parādu atlikumi bilancē norādīti neto vērtībā, kas aprēķināta, no šo parādu uzskaites vērtības atbilstoši grāmatvedības reģistru datiem atskaitot nedrošiem parādiem izveidoto uzkrājumu atlikumus.

Ja parāds uzskatāms par bezcerīgu (zaudētu bez cerībām to kādreiz atgūt), to noraksta no nedrošiem parādiem izveidotajiem uzkrājumiem vai iekļauj zaudējumos, ja pirms tam nav bijuši izveidoti uzkrājumi.

Uzkrātie ieņēmumi

Bilances postenī "Uzkrātie ieņēmumi" norādītas skaidri zināmās norēķinu summas ar pircējiem un pasūtītājiem par preču piegādi vai pakalpojumu sniegšanu pārskata gadā, attiecībā uz kuriem saskaņā ar līguma nosacījumiem bilances datumā vēl nav pienācis maksāšanai paredzētā attaisnojuma dokumenta (rēķina) iesniegšanas termiņš. Šīs norēķinu summas aprēķina, pamatojoties uz attiecīgajā līgumā noteikto cenu un faktisko preču piegādi vai pakalpojumu sniegšanu apliecinošiem dokumentiem

5.7.Pašu kapitāls

|  |
| --- |
|  |
|

|  |  |  |  |
| --- | --- | --- | --- |
| 5.7.1.Pamatkapitāla sadalījums: |  |  |  |
|  |  |  |  |
| Akciju/daļu veids | nomināls | skaits | kopā |
| kapitāla daļas - Liepājas valsts pilsētas pašvaldība | 1 42 | 4 262 | 606 400 |
| kapitāla daļas - SIA RAS 30 | 1 42 | 1 997 | 284 184 |
| kapitāla daļas – Dienvidkurzemes novada pašvaldība | 1 42 | 213 | 3 0 297 |
| **pamatkapitāls kopā:** |  | **6 472** | **920 881** |
|  |  |  |  |

 |

5.8.Uzkrājumi.

Uzkrājumus Sabiedrība veido tikai tad, ja ir ievēroti abi šie nosacījumi (turpmāk – uzkrājumu atzīšanas nosacījumi): -sabiedrībai saistībā ar konkrētu pagātnes notikumu ir pašreizējs pienākums nākamajos pārskata gados izdarīt par labu citai personai zināmas darbības (turpmāk – pienākums), kuru pamats ir tiesību akts, līgums vai prakses radīts pienākums.

-sagaidāms, ka pienākuma izpildei būs nepieciešama saimnieciskos labumus ietverošu resursu aizplūde un sabiedrība spēj ticami novērtēt (aplēst) pienākuma izpildei nepieciešamo summu.

Uzkrājumi novērtēti saskaņā ar grāmatvedības aplēsi par summu, ko sabiedrība pamatoti maksātu, ja izpildītu pienākumu bilances datumā pašu spēkiem vai ja šajā datumā nodotu šā pienākuma izpildi trešajai personai. Uzkrājumi pārskatīti pārskata katrā bilances datumā. Ja turpmāku notikumu ietekmē mainās apstākļi, kas bija par pamatu līdzšinējam uzkrājumu novērtējumam, vai ir iegūta jauna informācija, sabiedrība maina grāmatvedības aplēsi un koriģē (palielina vai samazina) attiecīgo uzkrājumu summu. Ja vairs netiek izpildīti attiecīgo uzkrājumu atzīšanas nosacījumi, tos izslēdz. Uzkrājumi veidoti, iekļaujot aplēstās summas peļņas vai zaudējumu aprēķinā kā izmaksas vienā pārskata gadā vai pakāpeniski vairākos pārskata gados (atkarībā no konkrēto uzkrājumu būtības). Uzkrājumu summas samazinājumu vai konkrētu uzkrājumu izslēgšanu norādīta peļņas vai zaudējumu aprēķinā kā ieņēmumus vai kā attiecīgo izmaksu samazinājumu.

|  |  |  |  |
| --- | --- | --- | --- |
| Uzkrājumu veids | saistību rašanās vai segšanas laiks | atlīdzināšanas summa | aktīva postenis, kurā šī summa iekļauta : citi uzkrājumi |
| Uzkrājumi poligona slēgšanai | Poligona slēgšana pārredzamā nākotnē nav plānota | 290 687 | peļņas vai zaudējumu aprēķina postenis – pārdotās produkcijas ražošanas pašizmaksa, pārdoto preču vai pakalpojumu iegādes izmaksas |
| Uzkrājumi energošūnu pārrakšanai  | Energošūnas pārrakšana plānota 2030. gadā | 621 052 |  |
|  |  | **911 739** |  |

5.9.Kreditori

Nākamo periodu ieņēmumi.

No valsts, pašvaldības, ārvalsts, Eiropas Savienības, citas starptautiskas organizācijas un institūcijas saņemtu finanšu palīdzību, kas izpaužas kā tiešais naudas maksājums, norādīti bilances postenī "Nākamo periodu ieņēmumi" attiecīgi ilgtermiņa vai īstermiņa kreditoru sastāvā, ja saskaņā ar vismaz vienu no šīs finanšu palīdzības devēja noteiktajiem nosacījumiem:

-nauda paredzēta ilgtermiņa ieguldījumu objekta iegādei, izveidošanai vai būvniecībai;

-nauda tiks izlietota tikai nākamajā pārskata gadā (tā paredzēta noteiktu nākamā pārskata gada kārtējo izdevumu segšanai vai funkciju izpildes nodrošināšanai);

-ja nosacījums netiks izpildīts, nauda nākamajos gados būs jāatmaksā.

Finansiālais atbalsts, kas izpaužas kā par valsts, pašvaldības, ārvalsts, Eiropas Savienības, citas starptautiskas organizācijas un institūcijas finanšu palīdzības līdzekļiem izveidota ilgtermiņa ieguldījumu objekta ar ierobežotu lietošanas laiku nodošana sabiedrības īpašumā bez atlīdzības vai tā pārdošana sabiedrībai par cenu, kas ir zemāka par šā objekta patieso vērtību, – atbilstoši vērtībai, kas norādīta dokumentos par finansiālā atbalsta piešķiršanu vai īpašuma tiesību nodošanu.

Uzkrātās saistītas.

Bilances postenī "Uzkrātās saistības" norādītas skaidri zināmās saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām piegādes, pirkuma vai uzņēmuma līguma nosacījumu vai citu iemeslu dēļ bilances datumā vēl nav saņemts maksāšanai paredzēts attiecīgs attaisnojuma dokuments (rēķins). Šīs saistību summas aprēķina, pamatojoties uz attiecīgajā līgumā noteikto cenu un faktisko preču vai pakalpojumu saņemšanu apliecinošiem dokumentiem.

Aplēstās saistību summas pret darbiniekiem par pārskata gadā uzkrātajām neizmantotām atvaļinājumu dienām sabiedrības grāmatvedībā uzskaitītas bilances postenī "Uzkrātās saistības".

2015.gadā aplēstās saistību summas pret darbiniekiem tika uzskaitītas bilances postenī “Citi uzkrājumi”.

5.9.1.Ilgtermiņa kreditori:

5.9.2.Ilgtermiņa nākamo periodu ieņēmumu sastāvā uzrādīta summa, kuru atzīs ieņēmumos termiņā pēc pieciem gadiem: EUR 1 043 607.

5.10.Ieņēmumi

Ar pārskata gadu saistītos ieņēmumus no produkcijas vai preču pārdošanas un pakalpojumu sniegšanas iekļauti peļņas vai zaudējumu aprēķina postenī "Neto apgrozījums".

Neto apgrozījums ir ieņēmumi no produkcijas vai preču pārdošanas un pakalpojumu sniegšanas, no kuriem atskaitīta tirdzniecības atlaide un citas piešķirtās atlaides, kā arī pievienotās vērtības nodoklis un citi nodokļi, kas tieši saistīti ar apgrozījumu

Ieņēmumus no preču pārdošanas un pakalpojumu sniegšanas neatkarīgi no maksājuma datuma un rēķina izrakstīšanas datuma uzskaitīti tad, kad ir izpildīti attiecīgie ieņēmumu uzskaites nosacījumi.

Ieņēmumos iekļauti sabiedrības parastajā darbībā gūtie saimnieciskie labumi, kurus sabiedrība pati saņēmusi vai saņems un kuru rezultātā palielinās vai palielināsies tās pašu kapitāls bilancē, izņemot gadījumus, kad pašu kapitāls palielinās par akcionāru vai dalībnieku veiktajām iemaksām pamatkapitālā.

Trešās personas vārdā iekasētās summas netiek iekļautas sabiedrības ieņēmumos.

Ieņēmumus no preču pārdošanas uzskaitīti tad, kad ir ievēroti visi šie nosacījumi:

-preces (attiecīgos gadījumos – īpašumtiesības uz precēm), viss risks par to bojāšanos vai bojāeju (turpmāk – īpašuma tiesībām uz precēm raksturīgie riski) un visi varbūtējie ieguvumi no šīm precēm ir nodoti pircējam; -sabiedrība spēj ticami novērtēt ieņēmumus;

-sagaidāms, ka sabiedrība saņems ar darījumu saistītos saimnieciskos labumus;

-sabiedrība spēj ticami novērtēt izdevumus, kas radušies vai radīsies saistībā ar preču pārdošanas darījumiem.

Saņemtā valsts, pašvaldības, ārvalsts, Eiropas Savienības, citas starptautiskās organizācijas vai institūcijas finansiālā atbalsta novērtēšana un norādīšana finanšu pārskatā

Saskaņā ar apstiprināto finansēšanas kārtību – Eiropas Savienības finansējumu, kas izpaužas kā izdevumu atmaksa pēc ilgtermiņa ieguldījumu objekta iegādes, izveidošanas vai būvniecības projekta pabeigšanas Sabiedrība, saņemto summu sākotnēji norāda bilances postenī "Nākamo periodu ieņēmumi" un pēc tam sistemātiski iekļauj ieņēmumos šā objekta atlikušajā lietderīgās lietošanas laikā.

Pārskata gada ieņēmumos iekļautās summas norādītas peļņas vai zaudējumu aprēķina postenī "Pārējie saimnieciskās darbības ieņēmumi".

Eiropas Savienības piešķirto finansējumu, kas izpaužas kā tādu atbalstāmo izdevumu atmaksa pēc projekta īstenošanas, kuri nav saistīti ar ilgtermiņa ieguldījumu objektu iegādi, izveidošanu vai būvniecību, bet attiecas uz kārtējiem izdevumiem, sabiedrība iekļāvusi ieņēmumos tajā pārskata gadā, kad minēto atbalstāmo kārtējo izdevumu atmaksa ir saņemta.

5.10.1.Neto apgrozījums sadalījumā pa saimnieciskās darbības veidiem un ģeogrāfiskajiem tirgiem: Visi ieņēmumi tiek gūti iekšzemē.

|  |  |  |
| --- | --- | --- |
|  | 2021.gads | 2020.gads |
| Ieņēmumi no sadzīves atkritumu pieņemšanas | 1 883 023 | 1 690 625 |
| Ieņēmumi no citu atkritumu pieņemšanas | 845 724 | 774 063 |
| Ieņēmumi no elektroenerģijas pārdošanas | 440 541 | 414 497 |
| kopā | **3 169 288** | **2 879 185** |
|  |  |  |

5.10.2. Izslēgtie, atsavinātie vai likvidētie ilgtermiņa ieguldījuma objekti

|  |  |  |  |
| --- | --- | --- | --- |
| Nosaukums | Bilances vērtība izslēgšanas brīdī(bruto)  | Atsavināšanas ieņēmumi (bruto) | Peļņa vai zaudējums no objekta atsavināšanas (neto) |
| Pārējie pamatlīdzekļi un inventārs | 0 | 12 941 | 12 941 |

Ilgtermiņa ieguldījuma objekts atsavināts rikojot izsoli.

5.11.Izdevumi.

Ar konkrētu preču pārdošanas darījumu saistītās izmaksas (arī pārdoto preču iegādes vai ražošanas pašizmaksu vai citu bilances vērtību) iekļautas peļņas vai zaudējumu aprēķinā tajā pārskata gadā, kurā tiek iekļauti ieņēmumi no minētā pārdošanas darījuma. Ja nav iespējams ticami novērtēt izmaksas, kas radušās vai radīsies saistībā ar konkrētu preču pārdošanas darījumu, ieņēmumi no minētā saimnieciskā darījuma netiek uzskaitīti, bet jebkuru jau saņemto atlīdzību līdz brīdim, kad radušos izmaksu apmērs kļūst zināms, norāda bilancē kā saistības pret pircēju.

5.12.Cita informācija.

5.12.1.Pārskata gadā sabiedrības zvērinātam revidentam vai zvērinātu revidentu komercsabiedrībai aprēķinātās atlīdzības kopsumma sadalījumā par katru no šādiem zvērināta revidenta sniegto pakalpojumu veidiem:

-gada pārskata obligātā revīzija (pārbaude): EUR 2 200;

5.12.2.Priekšlikumi par peļņas sadali vai zaudējumu segšanu:

Normatīvajos aktos noteiktajā kārtībā izmaksājot dividendes, pārējo peļņas daļu atstājot nesadalītu.

5.12.3. Noslēgtais līgums par elektroenerģijas realizēšanu nodrošina 11% no NETO ieņēmumiem. Noslēgtie līgumi, par atkritumu pieņemšanu ar sadzīves atkritumu apsaimniekotājiem, kas darbojas Liepājas atkritumu apsaimniekošanas reģionā nodrošina 54% no NETO ieņēmumiem.

5.12.3.Vidējais darbinieku skaits pārskata gadā sadalījumā pa kategorijām un personāla izmaksas:

|  |  |  |  |
| --- | --- | --- | --- |
|  | Vidējais darbinieku skaits | Atlīdzība par darbu | VSAO iemaksas |
| Valdes locekļi | 1 | 50 505 | 11 914 |
| Pārējie darbinieki | 40 | 568 459 | 130 673 |
|  | **41** | **618 964** | **142 587** |

5.12.4.Noslēgtā aizdevuma līguma ar Ziemeļvalstu Investīciju banku termiņš 2022.gada 4.janvāris.

5.12.5.Iepriekšējos gados saņemts kopējais finansējums, kas pārsniedz 12 miljonus eiro, un to nodrošināja:

Liepājas pilsētas dome, Liepājas rajona pašvaldības, Valsts investīciju programma, Pasaules banka, Ziemeļvalstu Investīciju banka, Zviedrijas valdības, Eiropas savienība, Oglekļa samazināšanas fonds.

Finansējums saņemts projektam “Sadzīves atkritumu apsaimniekošana Liepājas rajonā” īstenošanai.

Nākamo periodu ieņēmumi pārskata gada ieņēmumos tiek atzīti pakāpeniski proporcionāli pamatlīdzekļu lietderīgās lietošanas laikam.

5.12.6.Latvijas Republikā un daudzās citās valstīs ir stājušies spēkā ar koronavīrusa izplatību saistīti ierobežojumi, kas ievērojami samazina ekonomikas attīstību valstī un pasaulē. Nav paredzams, kā situācija varētu attīstīties nākotnē, un līdz ar to, pastāv ekonomikas attīstības nenoteiktība. Sabiedrības vadība nepārtraukti izvērtē situāciju.

Uz pārskata gada sastādīšanas brīdi, nav vērojamas būtiskas izmaiņas naudas plūsmā no galveno uzņēmējdarbības veidu ieņēmumiem. Ir apzināts klientu viedoklis par esošo situāciju un uz šo brīdi nav saņemtas indikācijas par iespējamu būtisku ieņēmumu kritumu. Tomēr pastāv būtiska nenoteiktība par turpmāko situācijas attīstību, kas var nozīmīgi ietekmēt sabiedrību, tai skaitā Sabiedrības spēju gūt ieņēmumus.

Turpmāko notikumu ietekme uz sabiedrības darbību nākotnē var atšķirties no vadības pašreizējā izvērtējuma. Laika periodā kopš pārskata gada pēdējās dienas līdz šī pārskata parakstīšanai nav bijuši nekādi citi notikumi, kas būtu jāatspoguļo šajos finanšu pārskatos vai kuru rezultātā būtu jāveic kādi labojumi.

Grobiņas pagasts, Dienvidkurzemes novads

2022.gada 31.marts

Valdes loceklis Normunds Niedols

Persona, kas sagatavojusi pārskatu:

Galvenā grāmatvede Antra Vaivare